Manzoor Hussain

Manzoor Hussain (28. lokakuuta 1958 Sialkot – 29. elokuuta 2022 Lahore) oli pakistanilainen maahockeypelaaja, olympiavoittaja, maailmanmestari ja Aasian kisojen kultamitalisti.

Hussain voitti Pakistanin miesten maajoukkueessa olympiakultaa Los Angelesissa 1984, olympiapronssia Montréalissa 1976 ja maailmanmestaruuden Argentiinassa 1978 sekä Intiassa 1982. Los Angelesin olympiakisoissa hän toimi avajaisissa Pakistanin lipunkantajana. Aasian kisoissa Hussain voitti Pakistanin joukkueessa kultaa vuosina 1978 ja 1982. Hussain kuoli sairaalahoidossa ollessaan sydäninfarktiin Lahoressa 63-vuotiaana 29. elokuuta 2022.

Lähteet

Viitteet 

Pakistanilaiset maahockeypelaajat
Pakistanilaiset olympiavoittajat
Vuonna 1958 syntyneet
Vuonna 2022 kuolleet